i72 OBSERVATIONES ZOOLOGICAE. 
culo tristis quievit, et male habere visa est. Forte a contentis vegetabilibus. 
Tres mures raptim deglutiit, duos revomuit, nec postea tetigit. 
Salamandram exiguam aquaticam mortuam obtuli. Diu tentatam deglutiit, 
aut potius faucibus tantum excepit, statimque evomuit nec amplius tetigit. 
Secundam quae abhinc longiore tempore mortua videbatur, deglutiit et reti- 
nuit. Duas dein alias vivas diu tentavit rostro per vices, et diu, sed non vo- 
ravit. Anguem fragilem sesquipedalem diu rostro verberatum deglutiit , sed in 
gula haerentem revomuit, demum iterum voravit, qua occasione nihil de 
anguis istius fragilitatae observavi. 
Ostreas antea nunquam visas avide expetiit, et minores hiantes et non re- 
centissimas cum testa voravit. Cancros avide voravit etiam mortuos et semi- 
putridos. Vespertilionem noctulam vivam clamosamque; etiam praetereuntium 
calceis navali pice forte imbutam, tamem avide petiit , diverberatamque diu 
rostro tandem deglutiit. Lumbricos objectos cum voluptate et tripudiis voravit, 
sed tandem fastidivit. Paulo post objectam larvam nudam phalaenae rostro 
tentavit diu et quasi gustavit, tandemque deglutiit. 
Objeci foetum canis qui spiritu vini servatus erat. Prehendit, rostro verbe- 
ravit, coeno volutavit , aqua dein lavit, dimittere noluit, edens multum 
contusum deglutiit. Larvam cerambycis haud difficulter voravit. Larvam pha- 
laenae quercifoliae alia vice exhibitam avide primum expetiit, sed tum abhorruit, 
et nauseasse visa est. Erat autem eruca aegrota et diarrhoea laborabat. Hirun- 
dinem apodem aliquoties objectam morsibus quidem enecavit, sed non voravit. 
Araneas etiam et hydatides semiputridas edit. Mytilum anatinum mortuum 
avide excepit sed statim rejecit, et terga dedit cum indignatione. Hirudinem 
sanguisugam mortuam tentavit rosiro sed neglexit. 
^. Ao. 1781. die 2. Julii, haec mea ciconia evasit, quod ita accidit. Non cre- 
dideram satis succrevisse remiges, quum in area hortuloque meo nihil ten- 
tasset, neque in editioribus, ut ante consedisset. An calliditate, ut me faceret 
securum? Sed quum accidisset ut porta magna domus aperta esset, illa exiit. 
'Tum subito volatum tentavit, et per totam fori 'Thomani aream volitans sen- 
sim elevata est, tum templum circumvolitans videtur fluvium superavisse. An 
volatum D eindtos et urbe excesserit, an forte fatigata deciderit et ab alio 
capta sit, me latet. 
De ciconia in genere observationes quasdam addo. 
Marem esse rostro paulo longiore et crassiore asseverarunt mihi qui e 
